recursal/SuperWikiNEXT-32B huggingface dataset:
**Tamás Darnyi** [tamAŝ darnji], laŭ hungarlingve kutima nomordo **Darnyi Tamás** estas hungara naĝisto, dufoja olimpiano, kvarfoja olimpika ĉampiono, kvarfoja mondĉampiono.

Tamás Darnyi naskiĝis la 3-an de junio 1967 en Budapeŝto.

Biografio
---------

Tamás Darnyi dum junaĝo lian okulon trafis naĝglobo, poste lia okulo signife difektiĝis. Depost fino de sia aktiva sporta kariero parte li havis postenojn en la hungara akvasporta vivo, parte li fondis naĝlernejon. Li edziĝis dufoje, lia unua edzino naskis dufoje (2002, 2004), la dua naskis unufoje. Li ricevis premiojn inter 1986-2013.

### Sporta kariero

Tamás Darnyi inter 1975-1995 estis naĝisto en diversaj ĉefurbaj sportkluboj. Lia plej signifa trejnisto estis Tamás Széchy. Li estis hungara ĉampiono 57-foje inter 1984-1995, dum li apartenis al la hungara nacia teamo inter 1984-1993. Li estis olimpiano en Hungario en la Somera Olimpiko 1988 kaj Hungario en la Somera Olimpiko 1992 kun po 2 oraj medaloj, krome en mondĉampionumoj li estis la unua kvarfoje en 1986 kaj 1991. Li naĝis mondrekordojn sesfoje.

Memorigiloj
-----------

* 152454 Darnyi, asteroido
* la memfondita naĝlernejo prenis la nomon "Darnyi Tamás"

Fontoj
------

* hungarlingva biografio kun fotoj
* hungarlingva biografio kun foto
* hungarlingva biografio kun foto
* hungarlingva biografio

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 808806
 |



* Portalo pri Biografio
**Kaverno de Paclt** (ankaŭ nomata **Kaverno de Patzelt**) troviĝas en orienta deklivo de valo de rivero Morava, proksimume 1,5 km norde de norda parto de vilaĝo Velká Morava, 11 km nordoriente de urbo Králíky.

La kaverno estas unu el kelkaj karstaj kavernoj en kalkŝtonaj insuletoj de la valo de supra fluo de Morava kaj Králický Sněžník (legu Kralicki Snjeĵnik). La kavernon kreis subteraj akvoj en lenso de blanka kristala kalkŝtono – marmoro, en signifa geologia perturbo de la tn. ensudeta rompo. Malantaŭ neokulfrapa, nur 1,2 m larĝa enirejo, falas en krutmasivon sakforma, 30 m longa kaj preskaŭ 6 m larĝa koridoro. En ties plej profunda parto estas akva katedralo, preskaŭ 6 m larĝa kaj 10 m alta, proksimume el tri metroj plenigita per kristale pura karsta akvo. Malantaŭ la lageto kondukas ankoraŭ larĝa, sepmetra koridoro kun falintaj kalkŝtonaj blokoj.

La kaverno tute malhavas karstan aŭ sintran ornamaĵaron. Sed ties murojn ornamas sukere blanka marmoro kun pli malhelaj vejnetoj aŭ verdeta kalkŝtono. La fundo estas plenigita per argilo kaj detruintaj rokblokoj. La kaverno estas rifuĝejo de kelkaj dekoj da insekto.

Kiel estis unusignife pruvita per hidrogeologiaj esploroj, la kaverno estas unu el multaj konsistoj de ĝis nun nemalkovrita kaverna sistemo, ligita al karstaj akvoj, kiuj en profunda subterejo de Králický Sněžník kunigas kavernojn kaj karstajn elfluojn en multkilometra distanco en la moravia kaj la pola flanko de tiu ĉi montarmasivo. Tiel estas komplikigita ĝis nun uzata imago pri unusignifeco de tiu ĉi signifa eŭropa disfluejo de tri maroj.

La kaverno de Paclt troviĝas en la loko, kie estis en fora pasinteco verŝajne rompata marmoro kaj ĝi akiris la nomon laŭ iama okupito de loka arbaradministracio Patzelt, kiu malkovris ĝin en la jaro 1864. Dum la unua mondmilito estis en la kaverno konstruitaj ŝtupoj, kiuj estas spite al sia granda difektiĝo estas ankoraŭ uzeblaj eĉ nuntempe kaj ili ebligas sekuran malsupreniron ĝis la lageto.

Eksteraj ligiloj
----------------

* Kaverno de Patzelt
**Kavinsky** estas la kromnomo de **Vincent BELORGEY**, franca muzikartisto de. Per Record Makers, Kavinsky publikigis *Teddy Boy* en 2006 kaj *1986* en 2007.
Li estas ankaŭ aktoro.

Diskoj
------

### *Teddy Boy EP* (2006, Record Makers)

Face A
A1. *Testarossa Autodrive* – 3:37
A2. *Testarossa Autodrive (Mr. Oizo Autodrive T42)* – 3:20
A3. *Transistor* – 1:22
Face B
B1. *The Crash* – 1:44
B2. *Testarossa Nightdrive* – 3:29
B3. *Testarossa Autodrive Arpanet Nightdrive Rework)* – 4:11
B4. *Ghost Transistor* – 1:39
### *1986* (2007, Record Makers)

Face A
A1. *Wayfarer* – 4:31
A2. *Dead Cruiser* – 3:35
Face B
B1. *Testarossa (SebastiAn Remix)* – 5:00
B2. *Flashback* – 1:29
B3. *Grand Canyon* – 3:15
### *Your Way Or Mine ? / Grand Canyon* (2007, Arcade Mode)

Face A
A. DJ Mehdi - *Your Way Or Mine ?* – 3:34
Face B
B. Kavinsky - *Grand Canyon* – 3:33
### Klaxons - *Gravity's Rainbow* (2007)

Filmoj
------

1. Aaltra (2003)
2. Atomik Circus, le retour de James Bataille (2004)
3. Ultranova (2005)
4. Steak (2007)
5. Filmetoj: *Stunt* kaj *Analog Worms Attack* de Mr. Oizo kaj *Fit your Heart* de Benjamin Diamond

Eksteraj ligiloj
----------------

* Kategorio Kavinsky en la Vikimedia Komunejo (Multrimedaj datumoj)

* Oficiala ttt-ejo ĉe MySpace


|  |  |
| --- | --- |
| Bibliotekoj | * PeEnEo: 244240
* GND: 1036554422
* LCCN: no2011182511
* VIAF: 219986647
* ISNI: 0000 0003 5942 9111
* MBA: eb6de5f6-98f8-4b5a-bfdc-f87fa4936baa
 |
**Vilma Egresi** [egreŝi], laŭ hungarlingve kutima nomordo **Egresi Vilma** estis hungara kajakisto, olimpiano. Ŝia geedziĝa nomo estis *Hecker Gerhartné*.

Vilma Egresi naskiĝis la 7-an de majo 1936 en Budapeŝto, ŝi mortis la 7-an de januaro 1979 en Budapeŝto.

Biografio
---------

Vilma Egresi ekde 1953 estis kajakisto sur Danubo en signifaj ĉefurbaj sportkluboj. Ŝi estis hungara ĉampiono 17-foje inter 1955-1961, dum ŝi apartenis al la hungara nacia teamo inter 1954-1961. Ŝi estis olimpiano en Hungario en la Somera Olimpiko 1960 kun bronza medalo duope en distanco 500 m, krome en mondĉampionumo ŝi estis la dua en 1954 same duope kune kun Valéria Lieszkovszky. Depost sia aktiva sporta kariero ŝi estis membro de la hungara olimpika komisiono.

Fontoj
------

* hungarlingva biografio kun foto
* hungarlingva biografio
* hungarlingva biografio
* datenoj kun foto

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 811855
 |


* Portalo pri Biografio
**Vilmos Bertalan** [vilmoŝ], laŭ hungarlingve kutima nomordo **Bertalan Vilmos** estis hungara arthistoriisto, muzeologo, muzeestro. Lia origina familia nomo estis *Brandmayer* [brandmajer].

Vilmos Brandmayer  naskiĝis la 26-an de majo 1911 en Budapeŝto, li mortis la 10-an de novembro 1985 en Budapeŝto.

Biografio
---------

Vilmos Bertalan frekventis gimnazion en sia naskiĝurbo, poste li akiris diplomon en Reĝa Scienca Universitato Péter Pázmány en 1934. Li studvojaĝis al Soveta Rusio en 1937 helpe de stipendio. En la sekva jaro li eklaboris en muzeo en Budapeŝto. Depost la 2-a mondmilito li gvidis la Literaturan Muzeon, poste li havis altajn postenojn en aliaj muzeoj. Li agis multe pri kolektadoj de pentraĵoj por la ĉefurba galerio. Li ricevis premiojn en 1942, 1970 kaj 1974.

Elektitaj kontribuoj
--------------------

* *Az Óbuda-kiscelli trinitárius kolostor és templom* (1942)
* *Pest a reformkor és a szabadságharc idején* (1956)
* *A színek varázsa. Domanovszky Endre gobelinjei* (1977)

Fontoj
------

* hungarlingva biografio
* hungarlingva biografio
La **biaso de supereco** (aŭ la **sento de relativa supereco**) estas kogna biaso. Ĝi estas tendenco pensi, ke oni mem malpli ofte misjuĝas ol aliuloj, kaj rekoni ke aliuloj mense eraras, sed ne konscias, ke ankaŭ oni mem eraras .

Historio
--------

La socia psikologo Emily Pronin el la Universitato de Princeton, Usono, kun siaj kunlaborantoj Daniel Lin kaj Lee Ross kreis la anglan vorton de tiu kogna biaso.

Ekzemploj
---------

### Ĉe kuracistoj

Esploristoj aparte elmontris tiun kognan biason ĉe kuracistoj ekde la 1990-aj jaroj. Ili demandis al 105 medicinaj studantoj, ĉu ili pensis ke la kuracilaj vendistoj, kiuj ofte vizitas ilin, influas iliajn personajn manierojn preskribi kuracilojn. Poste la esploristoj demandis al ili ĉu tio influas la preskribajn manierojn de iliaj kunlaborantoj kaj kunstudantoj. La studantoj havis 4 respondeblojn : tio ne influas, tio iome influas, tio duone influas, tio multe influas. 60 % de la studantoj respondis ke la vendistoj ne influas iliajn proprajn preskribajn manierojn, sed nur 20% respondis ke la vendistoj ne influas la preskribajn manierojn de iliaj kunlaborantoj. Inverse, nur 5% pensis ke la vendistoj influas duone aŭ multe iliajn proprajn preskribajn manierojn, dum 30 % pensis ke tiuj vendistoj influas duone aŭ multe la preskribajn manierojn de iliaj kunlaborantoj. Resume, la medicinaj studantoj do pensas ĝenerale ke ili estas malpli influeblaj ol siaj kunlaborantoj. Ili estas viktimoj de la biaso de supereco.

### En la ĉiutaga vivo

La homoj ĝenerale pensas ke ili mem plibone kondukas aŭtojn ol aliuloj, aŭ ke ili mem estas pli popularaj ol siaj amikoj.

Referencoj
----------

1. ↑   (2002) "The Bias Blind Spot: Perceptions of Bias in Self Versus Others", *Personality and Social Psychology Bulletin* **28** (3), p. 369–381. doi:10.1177/0146167202286008.
2. ↑  Emily Pronin, Center for Behavioral Decision Research
3. ↑   (2001) "Of principles and pens: attitudes and practices of medicine housestaff toward pharmaceutical industry promotions", *The American Journal of Medicine* **110** (7), p. ((551–557. doi:10.1016/S0002-9343(01)00660-X.
4. ↑   (1981) "Are we all less risky and more skillful than our fellow drivers?", *Acta Psychologica* **47** (2), p. ((143–148. doi:10.1016/0001-6918(81)90005-6.
5. ↑   (2001) "What Makes You Think You're so Popular? Self-Evaluation Maintenance and the Subjective Side of the "Friendship Paradox"", *Social Psychology Quarterly* **64** (3), p. ((207–223. doi:10.2307/3090112.

Vidu ankaŭ
----------

* Kogna biaso

Eksteraj ligiloj
----------------

* Retradia elsendo pri la sento de relativa supereco
Statuo de Oscar Wisting ĉe la Larvik Marmuzeo (*Larvik Sjøfartsmuseum*).
**Oscar Adolf WISTING** (6a de Junio 1871 – 5a de Decembro 1936) estis norvega polusa esploristo. Kune kun Roald Amundsen li estis el la du unuaj personoj kiuj unuaj atingis kaj la Nordan kaj la Sudan Polusojn.

Ankoraŭ deksesjarulo, li maristiĝis kaj en 1892 li aliĝis al la Reĝa Norvega Mararmeo. Li estis laborante kiel ŝipa pafisto ĉe Karljohansvern, nome ŝipobazo en Horten dum 1909 kiam Roald Amundsen proponis al li iri norden ku li en lia baldaŭa nordpolusa ekspedicio. Amundsen poste sekrete ŝanĝis siajn planojn.

La 14an de Decembro 1911 kun Amundsen, Helmer Hanssen, Olav Bjaaland kaj Sverre Hassel, Wisting plantis la flagon de Norvegio sur la Geografia Suda Poluso, kiel unuaj esploristoj kiuj atingis tiun punkton.

Referencoj
----------

1. ↑   *Oscar Wisting* (Fram Museum). Arkivita el la originalo je 2011-07-19. Alirita 2017-02-18.

Aliaj fontoj
------------

* Hansen, Jan Ingar (2001) *Oscar Wisting: Amundsens betrodde mann* (Schibsted Forlag) ISBN 978-82-516-1867-0

Eksteraj ligiloj
----------------

* Kategorio Oscar Wisting en la Vikimedia Komunejo (Multrimedaj datumoj)

* Oficiala retejo de la Fram Muzeo Arkivigite je 2010-05-02 per la retarkivo Wayback Machine


|  |  |
| --- | --- |
| Bibliotekoj | * PeEnEo: 581435
* LCCN: no2003005025
* VIAF: 66151508
* ISNI: 0000 0000 4458 3771
* LIBRIS: 374800
* SUDOC: 069310076
* BIBSYS: 1087448
 |
**Bibione**, *Bibione* en veneta lingvo kaj *Bibion* en friula lingvo, estas parto de la komunumo de San Michele al Tagliamento. Ĝi estas la dua marborda areo de Italio laŭ la nombro de vizitantoj (ĉ. 6 milionoj en 2009).

En 1956 oni faris la unuajn laborojn por igi Bibione turisma loko. 50 jarojn poste ĝi estis grava turisma loko por familioj.

Nuntempe estas ĉ. 3000 konstantaj loĝantoj.

parto de la loka plaĝo

Geografio
---------

Bibione estas insulo, kun rivero Tagliamento oriente, la kanalo de Lugugnana en nordo kaj Litoranea Veneta okcidente, kaj sude la Adriatika maro.

Historio
--------

De la jaroj 1000, la terenoj kaj lokoj de la insulo Bibione apartenis al la loka episkopa distrikto. Dum la epoko de la Venecia Respubliko, Bibione iĝis zono por fiŝkaptistoj kaj naturaj bestoj.
De 1866 al 1930 la Itala Regno lanĉis grandajn laborojn por resanigi la terenojn, kontroli la akvojn per kanalizado, fortigi la bordojn de la riverego Tagliamento. En la jaroj 1950 komenciĝis la unuaj konstruoj por turistoj.

La Varma Banloko (Le terme)
---------------------------

En 1996 la Ministerio pri Sano aprobis la kreadon de Banloko 'le Terme'. Je profundeco de 400 metroj ekfluas akvo minerala hipertermala alkala bikarbonata sodiuma fluorata je varmeco de 52 °C.

La haveno 'Porto Baseleghe'
---------------------------

Porto Baseleghe estas la haveno de Bibione. Ĝi troviĝas okcidente kaj de tie oni povas ŝipe iri al Venecio aŭ Monfalcone.

Urba geografio
--------------

Estas kvar partoj en Bibione. Multaj stratoj havas nomojn de planedoj aŭ stelaj konstelacioj.

* **Spiaggia**, estas la centro de la urbo.
* **Lido dei Pini**, orienta parto post Placo Zenith (fronte de la maro).
* **Lido del Sole**, okcidente de la urbo.
* **Pineda**, pli okcidente en pinarbaj zonoj.

Transportoj
-----------

Bibione havas bus-stacion, kun ligoj al multaj urboj. Estas ankaŭ tri linioj interne de la urbo.

La plej proksima stacidomo estas Latisana (atingebla per buso).

Por turistoj
------------

Bibione ricevis ekologian atestilon la Blua flago, kiu estas ekologia atesto pri respekto de la medio destinita al turistoj.
La sablobordo de Bibione estas longe je 11,5 km, kaj larĝe je 120 metroj. Ĝi entenas 21.000 sunombrelojn.
Tute oriente estas speciala marbordo por bestoj, specife hundoj, nomita *spiaggia Pluto*.

Eksteraj ligiloj
----------------

* Oficiala retejo de la Konsilantaro de Bibione
**Carbajales de Alba** [karbaĤAles deALba] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Tierra de Alba, en la centro de la provinco. *Carbajales de Alba* estas etimologie tradukebla al *Kverkaroj de Blanka (urbo)*.

Municipoj de la komarko Tierra de Alba en la centro de la provinco Zamoro.
Ĝia municipa teritorio estas formata de unusola loĝloko, okupas totalan areon de 53,4 km² kaj laŭ la demografia informo de la municipa censo fare de la INE en 2021, ĝi havis 491 loĝantojn. Ĝi perdis ĉirkaŭ 950 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 31 km de Zamoro, provinca ĉefurbo.

Estas atestaĵoj de prahistoria kaj romia loĝado; en Mezepoko okazis reloĝado. Ĝi apartenis al la Regno Leono kaj suferis pro la militoj kontraŭ Portugalio kaj pro la Milito de Hispana Sendependiĝo. En la 13-a kaj 14-a jarcentoj la komarko apartenis al la Templanoj.

Tradiciaj enspezofontoj estas agrikulturo kaj brutobredado. Lastatempe kultura kaj rura turismo plie ekgravis (popola arkitekturo, vinkeloj, historia heredo, piedirado).

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 756172
* VIAF: 316733566
* BNE: XX454991
 |
Pri la komunumo
---------------

 **Biberstein** estas komunumo en la distrikto Araŭo de Kantono Argovio, Svislando. Ĝi havis 1353 loĝantojn je la 31-a de decembro 2008.

Geografio
---------

Biberstein situas ĉe la norda bordo de la rivero Aro, 2 kilometrojn nordoriente de la kantonĉefurbo Araŭo.

La areo de la komunumo etendiĝas sur 4,10 km², de kiuj 2,08 km² estas kovritaj de arbaro kaj 0,41 km² de konstruaĵoj. La plej malalta punkto situas ĉe la bordo de la rivero Aro je alteco de 360 m s.m. kaj la plej alta punkto je alteco de 768 m s.m..

Najbaraj komunumoj
------------------

La komunumo Biberstein limas en nordo al Thalheim, en oriento al Auenstein kaj Rupperswil, en sudo al Rohr, kaj en okcidento al Küttigen.

Trafiko
-------

La vilaĝo Biberstein situas flanke de la gravaj trafikvojoj, kiuj pasas aliflanke de la rivero Aro. La komunumo estas konektita al la publika trafikreto per buslinio al la kantonĉefurbo Araŭo.

Historio
--------

La unua dokumenta mencio de Biberstein datiĝas el la jaro 1280 jam en ĝia nuna skribmaniero.

En la vilaĝoparto *Hueb* arkeologoj malkovris alemanajn tombojn el la 6-a jarcento. La vialĝo estiĝis en la 13-a jarcento ĉirkaŭ la samnoma kastelo, kies konstruistoj estas nekonataj.

De 1319 ĝis 1535 Biberstein estis nomita urbo, kvankam ĝi posedis nek urbajn nek merkatajn rajtojn, sed ĝi disponis pri ringa urbomuro ĝis la jaro 1399. En la jaro 1335 la tiamaj mastroj la Habsburgoj vendis la kastelon kaj la "urbon" al la komandisto *Rudolf von Büttikon*, kiu tie kreis johanitan komandejon. Dum la Ŝvaba Milito la trupoj de Berno okupis la vilaĝon, kiu poste ankaŭ formale estis vendita al ili en la jaro 1535. Ĝi restis berna ĝis la Helveta Revolucio kiel ĉefloko kaj parto de la samnoma kamparvoktejo en la jaro 1798. Ek de tiam ĝi apartenas al la distrikto Araŭo de la Kantono Argovio.

Eksteraj ligiloj
----------------

* Oficiala retejo de la komunumo Biberstein
* Biberstein en la Historia Leksikono de Svislando

* Kategorio Biberstein en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Araŭo |
| --- |
| **Araŭo** • Biberstein • Buchs • Densbüren • Erlinsbach • Gränichen • Hirschthal • Küttigen • Muhen • Oberentfelden • Suhr • Unterentfelden |  |

 |
| Kiel legi la taksonomionKiel legi la taksonomion**Amomo** |
| --- |
|  |
| Amoma frukto uzata kiel spicoAmoma frukto uzata kiel spico |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj |
|
|
|
|
|
|
|
|
|
|
| Klaso: | Unukotiledonaj |
|
|
| Klado: | Komelinedoj |
|
|
|
|
|
|
|
|
|
|
| Ordo: | Zingibraloj *Zingiberales* |
|
|
|
|
|
|
| Familio: | Zingibracoj *Zingiberaceae* |
|
|
|
|
|
| Genro: | *Amomum* Amomo |
|
|
|
|
|
|
|
|
| Specio: | ***A. subulatum,*** ***A. costatum*** |
|

 |
| Dunomo |
| ****Amomum subulatum,* *Amomum costatum****Roxb. |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Amomo  |

 |
| v • d • r |

**Amomo** (ankaŭ konata kiel **Nigra Kardamomo** aŭ **bruna Kardamomo,** **elajĉi,** **thảo quả** kaj **cao-ko**) estas planto en familio Zingibracoj. La semoj havas fortan kamforecan aromon, kun fuma karaktero pro la metodo de sekigado super fajro.

Specoj
------

Estas uzataj du specoj de Amomo: *Amomum subulatum* kaj *Amomum costatum*. La semoj de *A. Subulatum*, la pli malgrandaj el la du specoj, estas uzataj en Hindio, dum la pli grandaj semoj de *A. costatum* estas uzataj en Ĉinio kaj Vjetnamio.

Uzo en kuirejo
--------------

Amomo etas uzata en supoj, mikspotoj, kaj marinaĵoj pro la fuma aromo, simile al lardo. Kontraste al la t. n. verda Kardamomo ĝi ne estas uzata por desertoj.

Amomo ofte erare estas nomata malbonkvalita anstataŭo de kardamomo, sed ĝi estas tute alia planto kaj uzata por aliaj celoj.

Produktado
----------

La plej granda produktanto de Amomo estas Nepalo antaŭ Hindio kaj Butano.

Medicina uzo
------------

En kelkaj landoj amomo estas uzata kontraŭ malsanoj de stomako kaj intesto; krome kontraŭ aliaj malsanoj kiel malario, splena ŝveliĝo kaj malvarmumo.

Vidu
----

* Kardamomo
**Rinaldo ORENGO** (ps.: Mevo; Kosmopolito; ro), naskiĝis la 13-an de novembro 1895 en La Spezia, mortis en 1991, estis itala, doktoriĝita inĝeniero, membro de la Lingva Komitato kaj Esperanto-terminaristo. 

Orengo estis Esperantisto de 1920. Li kunfondis la grupojn en Brindisi kaj La Spezia kaj estis vicprezidanto de Itala Esperanto-Federacio (IEF) de 1926 ĝis 1928. En 1930 li fondis en Milano la oficejon „Esperanto-Centro Itala". Paroladoj; prelego ĉe Somera Universitato en Edinburgh. 

Orengo verkis pri teknikaj temoj ankaŭ en Esperanto. Sub direktado de inĝeniero Edward M. Rosher el San Francisko (Kalifornio, Usono), li kunlaboris por la Esperanto-traduko de V-a volumo de la Schlomann-vortaro, kreis sistemon de teknikaj vortaroj „Oro", akceptitan de la komisiono por konvencia helplingvo de la Unio de Internaciaj Foiroj, tradukis la gvidlibron ,Milano kaj Lagoj de Lombardio' kaj verkis ties fakajn vortaretojn.

Tradukoj
--------

Drama poemo „La Cena delle Beffe" de Sem Benelli; poemo kaj prozaĵo de G. Leopardi; „Un Curioso Accidente", komedio de Carlo Goldoni. Poemoj, rozaĵoj, artikoloj en Esperanto-revuoj. Kunredaktoro de ,Lingva Kritiko', aldono de Heroldo de Esperanto. (EdE-O)

Eksteraj ligiloj
----------------

* Libroj[*rompita ligilo*] de kaj pri Rinaldo Orengo en la Kolekto por Planlingvoj kaj Esperantomuzeo
* Artikoloj Arkivigite je 2008-05-09 per la retarkivo Wayback Machine de kaj pri Rinaldo Orengo en Elektronika Bibliografio de Esperantaj Artikoloj (EBEA)


|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur artikolo el la **Enciklopedio de Esperanto**.

---

La originala teksto kontroleblas en interreta arkivo de la fonto. |
Koordinatoj: 49° 32′ 45″ N 17° 06′ 16″ O﻿ / ﻿49.54583 °N, 17.10444 °O﻿ / 49.54583; 17.10444 (mapo)

**Lípy** estas vilaĝo en Ĉeĥio, parto de municipo Slatinice en distrikto Olomouc. Ĝi troviĝas sub la plej alta monto de Hanakio – Velký Kosíř, laŭlonge laŭ ŝoseo el Litovel ĝis Prostějov. En la jaro 2011 ĉi tie estis registritaj 134 adresoj. En la jaro 2021 ĉi tie daŭre vivis 366 loĝantoj.

**Lípy** estas ankaŭ nomo de katastra teritorio kun areo 0,34 km².

Historio
--------

La vilaĝo estis fondita nur en la jaro 1786 sur parceloj de korto de grafo Filip el Andlern-Witten en katastra teritorio de municipo Slatinky. Laŭ la fondinto la nova familiana domaro estis nomita *Andlersdorf* – Vilaĝo de Andler. Ekde la unua duono de la 19-a jarcento oni uzis ofice nomon Andlerka. En parcelaj libroj de la 19-a jarcento la municipo estas ankaŭ sub nomo *Ples*, tiu ĉi nomigo vivas en popola parolado ĝis hodiaŭ. N ur en la jaro 1958 la vilaĝo estis nomita Lípy. Al distrikto Olomouc ĝi estis alligita nur en la jaro 1960, samtempe la ĝis nun memstara municipo Lípy estis alligita al Slatinice.

Pluaj fotoj
-----------

* Kapelo de Trovo de sankta KrucoKapelo de Trovo de sankta Kruco
* Kruco antaŭ kapeloKruco antaŭ kapelo
* Monumento al falintoj en la mondmilitojMonumento al falintoj en la mondmilitoj
* Lípy de malproksimeLípy de malproksime
* Baza stacio BTS (Base Transceiver Station) super la vilaĝoBaza stacio BTS (*Base Transceiver Station*) super la vilaĝo

### Panoramo

Panorama vido al Slatinky kaj Lípy de sudorientoPanorama vido al Slatinky kaj Lípy de sudoriento

|  |  |  |
| --- | --- | --- |
| 

| v • d • rPartoj de municipo Slatinice (2) |
| --- |
| Lípy ~ Slatinice |

 |
La **amoksicilino** estas antibiotiko beta-laktama, modera-spektra, baktericida uzita por trakti bakteriajn infektojn kaŭzitajn per suceptiblaj organismoj. Ofte, estas unua-elekto antibiotiko el ĝia grupo ĉar estas plibone sorbita ol la aliaj beta-laktamoj post buŝa konsumado. Ĝi estas ankaŭ la plej elektita antibiotiko por kuraci infanajn infektojn.

Amoksicilino estas fendebla per beta-laktamasaj produktantaj bakterioj, kiuj iĝas rezistaj al multaj samklasaj antibiotikoj. Tial, ĝi estas ofte donita kune al la klavulanika acido, kiu malebligas la agadon de la beta-laktamasoj preventanta malkonstruadon de la antibiotiko kaj tiel pliboniganta ĝian efikon.

Medicina uzado
--------------

Amoksicilino estas uzata en pluraj infektoj kiel otito meza akuta, faringito streptokoka, pneŭmonio, infekto de urinaj vazoj, *Salmonella* infektoj, Lyme-malsano, antrakso, inter multaj aliaj. Ĝi estas ankaŭ uzata kiel preventanta trakto por bakteria endokardito dum dentistaj procedoj kaj en homoj el kiuj la lieno estis fortirita. La Unuiĝinta Reĝlando ne rekomendas la uzon de ĉi kuracilo por preventi bakterian endokarditon.

Adversaj efektoj
----------------

Ili estas samaj al tiuj de aliaj beta-laktamikoj, inkluzivante naŭzojn, vomon, haŭtajn afektojn, lakson kaj antibiotikrilatan kojliton. Malplifrekvontaj, aliaj flankaj efektoj referitaj enhavas mensajn afektojn kiel konfuzon, anksion kaj sendormecon.

* Kategorio Amoksicilino en la Vikimedia Komunejo (Multrimedaj datumoj)
**Rincón de Romos** estas unu el la 11 komunumoj de la meksika subŝtato Aguascalientes, kiu situas en la centra parto de Meksiko, ĉirkaŭ 500 kilometroj nordokcidente de la urbo de Meksiko (aere). La ĉefurbo de la komunumo estas Rincón de Romos. La kodnumero de la komunumo laŭ la INEGI, do laŭ la nacia geografia instituto estas 21007.

Geografio
---------

La komunumo havis en 2005 (lasta popolnombrado de la INEGI) 45471 loĝantojn. El tiuj estis 21918 viroj kaj 23553 virinoj. La komunumo havas surfacon de 372,93 km². La meza alteco (de la ĉefurbo) estas 1940 metroj super la marnivelo.

Sociogeografio
--------------

En la jaro 2005 en la komunumo vivis 39318 personoj, pli aĝaj ol 5 jaroj. El tiuj 99 personoj sciis paroli indiĝenan lingvon. Tio signifas ke 0,25 % de la loĝantaro en la koncerna jaro sciis paroli indiĝenan lingvon. 

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Rincón de Romos[*rompita ligilo*] en *Enciclopedia de los Municipios de México* (hispane)
**Krizosztom Kelemen** [krizostom], laŭ hungarlingve kutima nomordo **Kelemen Krizosztom** estis hungara pastro, instruisto, membro direktora de Hungara Scienca Akademio (1943).

Krizosztom Kelemen  Arkivigite je 2013-08-26 per la retarkivo Wayback Machine naskiĝis kiel *Ferenc Kelemen* la 10-an de januaro 1884 en Hahót. Li mortis la 7-an de novembro 1950 en Pittsburgh (Pensilvanio).

Biografio
---------

Krizosztom Kelemen frekventis mezlernejon en Keszthely. En 1903 li aliĝis al la benediktanoj, tial li studis teologion en Pannonhalma, krome li akiris instruistan diplomon en universitato en Budapeŝto. Inter 1910-1916 li instruis en Pápa, poste li estis pastro en Nyalka. En 1928 li iĝis gimnaziestro en Győr, poste inter 1933–1947 li estis ĉefabato en Pannonhalma. Dum la 2-a mondmilito la abatejo kaj la ĉirkaŭaĵo apartenis al la Internacia Ruĝa Kruco fare de Krizosztom Kelemen, tial la loĝantoj saviĝis. En 1947 li migris al Brazilo, post 2 jaroj li translokiĝis al Usono. Li estis reentombigita en 1984 en Pannonhalma.

Verkaro (elekto)
----------------

* *A Pannonhalmi Bencés Rend története* (Historio de Benediktana Ordeno de Pannonhalma)
* *Opus Dei imádságos és énekeskönyv* (1942)
* *Pázmány Péter élete és működése* (Agado kaj vivo de Péter Pázmány), (1937)

Fontoj
------

* biografio hungare
* hungarlingva biografio Arkivigite je 2013-08-26 per la retarkivo Wayback Machine
* hungarlingva biografio estas legebla pli malsupre
**Ahigal de Villarino** [aiGAL debiljaRIno] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Vitigudino en la nordokcidento de la provinco. *Ahigal de Villarino* estas tradukebla etimologie al *Figarbaro de Vilaĝeto*

Preĝejo.
Tradiciaj domoj abandonitaj.
Ĝia municipa teritorio estas formata de unusola loĝloko, okupas totalan areon de 24,11 km² kaj laŭ la demografia informo de la municipa censo fare de la INE en 2017, ĝi havis 35 loĝantojn. Ĝi perdis preskaŭ 200 loĝantojn ekde la mezo de la 20-a jarcento pro la migrado el ruraj zonoj al urboj. 

Ĝi fondiĝis en la 12-a jarcento. En postaj jarcentoj suferis pro militoj kun najbara Portugalio kaj dum la Hispana Milito de Sendependigo. 

La tradiciaj agrikulturo kaj brutobredado lastatempe iom dekadencis. 

La urbestro estas de dekstra partio PP.

Vidu ankaŭ
----------

* Municipoj de la provinco Salamanko


|  |  |
| --- | --- |
| Bibliotekoj | * PeEnEo: 752713
 |
Ogivaj arkoj (de-maldekste-dekstren): plata kilarko, normala kilarko, azendorso
**Ogiva arko**, ankaŭ popularlingve nomata **kilarko** aŭ **azendorso**, nomiĝas en la arĥitekturo arko kun S-kurba rando, kies formo en la malsupra parto estas konveksa kaj en la supra parto konkava.

Priskribo
---------

La arka silueto tial similas al renversita ŝipa kilo. La centroj de la du malsupraj cirklarkoj troviĝas ene, tiuj de la supraj cirklarkoj ekster la arkokampo. Se ambaŭ cirklocentroj kunfalas en unu punkto, ekestas iom pli kutima formo de la kilarko, se ili distancas, la arko havas pli kunpremitan formon. Se la arko tamen estas konstruita kiel variaĵo de pintarko, kiu havas nur malgrandan kontraŭarkon je la pinto, oni nomas ĝin – pro sia silueta aspekto - azendorso.

Laŭ Francisko Azorín **ogivo** estas *Arkaĵo konsistanta el du arkoj formante angulon.* Li indikas etimologion el la latina *augiva*, el *augere* (kreski, grandigi). Kaj li aldonas la tipoterminojn lancoforma, akuta, ekilatera.

Ogivaj arkoj aperis unuafoje en la islama arĥitekturo post 1100. Tiu ĉi arka konstruformo travivis sian florepokon kaj supron dum la 12-a jarcento en la irana kaj egipta arĥitekturo. Ekde la 15-a jarcento ankaŭ la malfrugotiko ofte konstruis ovigajn arkojn. Ogivarkoj troviĝas aparte ofte kiel supra finaĵo de portalo aŭ fenestro, aŭ kiel konvene formita arkivoltoj, fenestrolinteloj aŭ ornamgabloj laŭ formo de tegmentaĵoj aŭ surkronaĵoj. Analoge oni nomas ĉi tiujn konstruelementojn ogivarkaj fenestroj res. kilarkaj fenestroj.

Bildaro
-------

* Ekzemploj
* Kilarkoj surmetitaj sur konzolojn ĉe la urbopordego *Porte de la Craffe* en Nancy, Francujo
* Kilarka portalo de preĝejo en Dumfries, Skotujo
* Malfrugotika portalo kun kvinobla kilarko (1506) ĉe la Peter-Ulrich-Domo en Pirna
* Kilarka fenestro ĉe domo en La Garriga, Hispanujo
* Kilarka fenestro ĉe Palaco Corvaja en Taormina, Italujo

Vidu ankaŭ
----------

* Ogivo
* Romp-arko

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 152.
2. ↑  Azorín, samloke.

Literaturo
----------

* Roswitha Beyer: *Eselsrücken[*rompita ligilo*]*, en: *Reallexikon zur Deutschen Kunstgeschichte*, vol. 6, 1968, kol. 1–22

Eksteraj ligiloj
----------------

* Kategorio Ogiva arko en la Vikimedia Komunejo (Multrimedaj datumoj)

* Ekzemploj por ogivaj arkoj
| Kiel legi la taksonomionKiel legi la taksonomion**Babasuo** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Unukotiledonoj *Liliopsida* |
|
|
|
|
|
|
|
|
|
|
|
|
|
| Ordo: | *Arecales* |
|
|
|
|
|
|
| Familio: | Arekacoj *Arecaceae* |
| Subfamilio: | *Arecoideae* |
|
| Tribo: | *Cocoseae* |
| Subtribo: | *Attaleinae*  |
|
| Genro: | *Attalea* |
|
|
|
|
|
|
|
|
| Specio: | ***A. speciosa*** |
|

 |
| Dunomo |
| ****Attalea speciosa****Mart. |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Babasuo  |

 |
| v • d • r |

La **babasuo** aŭ **babasua palmo** (*Attalea speciosa*) ; sin. *Orbignya phalerata*, *Orbignya martiana* Barb.Rodr. *Orbygnia speciosa* (Mart. ex Spreng.) Barb.Rodr.) estas palmo hejma en la amazon-arbara regiono en Sudameriko. La babasuo estas la superreganta specio en la ekoregiono *maranjaj babasuaj arbaroj* de la subŝtatoj Maranjo kaj Piaŭio.

Uzado
-----

Tiu neotropisa specio havas komercan valoron ĉar ĝiaj semoj produktas manĝeblan oleon nomata babasua oleo, kiu ankaŭ estas uzata en purigadaj kaj haŭt-prizorgadaj produktoj. La frukto estas uzata por fabrikado de kuraciloj, kosmetikaĵoj, kaj trinkaĵoj. Ekde la frukto tradiciaj komunumoj de la maranja regiono ankaŭ produktas farunon kiu estas forkomercita kiel nutraĵa suplemento. La folioj estas uzataj kiel tegaĵo de domoj kaj ili povas esti teksitaj en mataĵojn por konstruado de dommuroj. La palmotrunkoj estas uzataj por konstruado. La babasuo estas konsiderata kiel trudherbo en paŝtigadaj areoj de cerada vegetaĵaro en Brazilo. Ĝiaj fruktoj kaj folioj estas unu el la ĉefaj krudaĵoj uzataj de la metiistoj de Tokantinso ( brazila subŝtato ) por fari diferencajn produktojn tre ŝatataj de turistoj.

Biobrulaĵo
----------

Babasuaj palmoj en Brazilo.
En februaro 2008, babasua oleo estis uzata kune kun palmoleo kaj keroseno por peli unu aviadilon Boeing 747 de brita flugkompanio *Virgin Atlantic* dum flugada testo. Ĝi estas konsiderata malpli medioprotekta ol biobrulaĵo farita el *Jatropha curcas* (Eŭforbiacoj) kiu estas testinta novzelanda flugkompanio *Air New Zealand* en decembro 2008. La kialo estas ke babasuo vegetas en arbaraj areoj kiuj riskas senarbarigon, dum *Jatropha* troviĝas en aridaj regionoj kaj kampoj kun marĝena uzado.

Vidu ankaŭ
----------

* Kaatingo

Referencoj
----------

1. ↑   (2005) "A New Phylogenetic Classification of the Palm Family, Arecaceae", *Kew Bulletin* **60** (4), p. 559–69.

Eksteraj ligiloj
----------------

* Babasuo en la Vikimedia Komunejo (Multrimedaj datumoj)
* Kategorio Babasuo en la Vikimedia Komunejo (Multrimedaj datumoj)
* Babasuo en Vikispecioj (Kolekto pri ĉiuj vivantaj estuloj)

* angle Babasuo Arkivigite je 2006-10-02 per la retarkivo Wayback Machine
* angle CIAT : eko-agrikulturo
* hispane Babasuo


|  |  |
| --- | --- |
| Portala ikono | Portalo pri Biologio |
**Harry Bauer Rodrigues** (nask. la 30-an de aprilo 1989), pli bone konata de sia artistnomo, Baauer, estas usona muzika produktanto de trapa kaj basa muziko, plej konata pro sia sukcesaĵo "Harlem Shake". Li produktis dancan muzikon ekde 13 jaroj, plejparte faranta haŭzan elektronikan muzikon. Li antaŭe produktis trakon sub la nomo de Captain Harry, kiu prezentiĝis de Kissy Sell Out en la BBC Radio 1. Liaj influoj inkludas la hiphopo kaj dancmuziko. Baauer produktis remiksojn por Nero, The Prodigy, Flosstradamus, kaj No Doubt. En 2016, li publikigis sian debutan albumon, Aa.

Frua vivo
---------

Baauer naskiĝis en Filadelfio al patro de portugala deveno kaj juda patrino, kies geavoj estis origine el Aŭstrio. Li kreskis en pluraj landoj, pro la laboro de sia patro. Li vivis en Germanio ekde la aĝo de kvar al sep, Britio de sep al dek tri jaroj, kaj poste revenis al Usono, kie li loĝis en Westport, Konektikuto inter la aĝo 13-17. Ĉi tie li ĉeestis Staples High School ĝis 2006, antaŭ ol li revenis loĝi en Londono dum unu jaro, studante en The American School en Londono. Li poste translokiĝis al Novjorko por studi aŭdologion en City College. Post vivado en Harlem dum du jaroj, ambaŭ en kaj ekster la kampuso, li instaliĝis en Brooklyn en 2009, kaj nuntempe loĝas en Bushwick.

Muzika kariero
--------------

Baauer estis subskribita al la etikedo de LuckyMe-registrilo en aŭgusto 2012, kaj faris sian debuton kun la tri-trako de 12-cola EP *Dum Dum*.

La unutrako "Harlem Shake" de Baauer estis publikigita en Mad Decent/Jeffrees la 22-an de majo 2012. La trako ricevis kritikan aklamon kun Pitchfork postulante "malfacilas ne mirigi kiom mojose sonas tiuj kruĉantleonaj ekzemploj". "Harlem Shake" kreis viral-videfrenezon interrete, inspirante ŝatantojn alŝuti siajn proprajn filmetojn por tiu sukcestrako ekde februaro 2013 posten, ofte prezentante tiujn implikitulojn restantaj kvietaj dum la unua kreskado de la kanto, kaj dancante erare aŭ komike poste.

Baauer kunlaboris kun hiphopa produktanto Just Blaze por la trako "Higher". Ambaŭ produktantoj ĝiris kune laŭlonge de januaro kaj februaro 2013. Li laboris en EP kiu estos liberigita en LuckyMe Records en 2013. En marto 2013, Baauer estis nomita unu el la 30 plej vidindaj artistoj de Fuse TV ĉe SXSW.

Pro lia kanto "Harlem Shake", Baauer gajnis Dancan Kanton de la Jaro (ang. Dance Song of the Year) kaj EDM Song of the Year ĉe la 2013-datita Billboard Music Awards.

Eksteraj ligiloj
----------------

* Kategorio Baauer en la Vikimedia Komunejo (Multrimedaj datumoj)

* Oficiala Retejo
* Baauer diskografio al Discogs


|  |  |
| --- | --- |
| Bibliotekoj | * PeEnEo: 597958
* ISNI: 0000 0004 0784 8514
* MBA: 61a54a1e-3fa1-4ccc-bfc2-86c1a27e27de
 |
***Nancy Drew on Campus*** estis serio de dudek kvin libroj derivitaj de la serio de mistero longdaŭra pri Nancy Drew, kie la detektivo estas prezentita kiel juna plenaĝulo, eldonitaj inter 1995 kaj 1998. La serio estis eldonita de Simon & Schuster.

Intenco
-------

Lanĉita kiel la laŭlonge kvara serio ĉefrolita de la detektivo adoleska, *Nancy Drew on Campus* klopodis plenigi truon en la merkato, la marĝene ĉefaj serioj *Nancy Drew Mystery* por ĉiuj aĝoj (lanĉita en 1939), la moderna kaj orientita al la adoleskantoj *Nancy Drew Files* (lanĉita en 1986) kaj la plej freŝa *Nancy Drew Notebooks* por infana publiko. 

*Nancy Drew on Campus* provis atingi la grandajn adoleskantojn, kiu ŝatis de la romantika literaturo, sendante al Nancy al la universitato (apud ŝiaj amikinoj Bess Marvin kaj George Fayne). Vidita de multaj fanoj kiel la lanĉo efektive de la bazaj komencoj kiujn establas la distingo de Nancy Drew, la libroj temis pri la provoj kaj misfortunoj kreski for de domo kaj fronte al la universitata vivo kaj la knaboj. La serio daŭris nur tri jarojn kaj oni eldonis dudek kvin volumojn.

### Interago kun la legantoj

En la unua libro de la serio, *New Loves, New Lives* enhavis inviton al la legantoj telefone voki al numero 1-800 (senpaga numero) kaj «voĉdoni ĉu Nancy devas daŭrigi aŭ disrompi kun Ned». Ĉi tio konstituis la intrigon de la dua libro kaj ŝajnu ke «tiuj kiuj nomis por rompi kun... Ned», kontribuis ankoraŭ pli al la malproksimiĝo de la serio de la familia universo de Nancy Drew.

Listo de libroj de la serio
---------------------------

La libroj de la serio *Nancy Drew On Campus* estis eldonitaj en poŝa formato inter septembro de 1995 kaj januaro de 1995.

1. New Lives, New Loves
2. *On Her Own*
3. *Don’t Look Back*
4. *Tell Min the Truth*
5. *Secret Rules*
6. *It’s Your Move*
7. *False Friends*
8. *Getting Closer*
9. *Broken Promises*
10. *Party Weekend*
11. *In the Name of Love*
12. *Just the Two of Us*
13. *Campus Exposures*
14. *Hard to Get*
15. *Loving and Losing*
16. *Going Home*
17. *New Beginnings*
18. *Keeping Secrets*
19. *Love On-Line*
20. *Jealous Feelings*
21. *Love and Betrayal*
22. *In and Out of Love*
23. *Otherwise Engaged*
24. *In the Spotlight*
25. *Snowbound*

Referencoj
----------

1. 1 2 3  The Nancy Drew Library: *Nancy Drew on Campus* en «Nancy Drew: Sleuth». (angle) Alirita en 18-a de julio en 2010.
2. 1 2  Book Lovers Den: «Nancy Drew». (angle) Alirita en 18-a de julio en 2010.
3. ↑  Nancy-Drew Mysterynet: *Nancy Drew on Campus*. (angle) Alirita en 18-a de julio en 2010.

Eksteraj ligiloj
----------------
Larĝa panoramo en BundiLarĝa panoramo en Bundi

**Bundi** (hindie **बूंदी**) estas urbego kaj municipo en nordokcidenta Barato, en subŝtato Raĝastano, en la samnoma distrikto, kie ĝi estas ties sidejo.

Vojo en Bundi

Demografio
----------

Bundi havis populacion de 103 286 en 2020 kun legopovo de 67%, pli alte ol la landaveraĝo.

Geografio
---------

Bundi situas 268 metrojn super la marnivelo en valo inter montoj de Aravali-Montaro. Kota (Raĝastano) troviĝas 34, Tonk (Raĝastano) 81, Baran (Barato) 94, Savai Madhopur 96, Bhilvara 103, Ĉitorgar 121, Beavar 153, subŝtata ĉefurbo Ĝajpuro 166 (voje 210), Ŝivpuri 202, tutlanda ĉefurbo Delhio 388, Mumbajo 776, Kolkato 1331 kilometrojn (aere) .

Palaco en Bundi

Historio
--------

En la antikvaj tempoj la areo estis loĝita fare de diversaj lokaj triboj. Bundi laŭdire derivas sian nomon de iama tribviro. En 1342 oni establis princan ŝtaton kun la samnoma ĉefurbo. La municipa statuso alvenis en 2012.

Ekonomio
--------

Bundi estas la metia kaj komerca centro en la agrikultura kampo. Ekde la 1970-aj jaroj la serva sektoro kaj la turismo ludis specifan rolon en la urba ekonomia vivo.

Lingvoj
-------

En Bundi la oficiala lingvo estas la hindia, sed estas akceptata la en:Harauti language.

Religioj
--------

La loĝantoj de Bundi konsistas el hinduoj (74%), muslimoj (21,5%), ĝajnistoj (3%), sikoj (1%).

Klimato
-------

En Bundi la vetero ĝenerale estas varma kaj senpluva. La vintra sezono daŭras de mezo de novembro ĝis februaro kaj somera sezono daŭras de marto ĝis mezo de junio. La periodo de mezo de junio ĝis septembro estas la musonsezono. Jare pluvas averaĝe ĉirkaŭ 800 mm, la jara averaĝa temperaturo estas 26 °C.

Trafiko
-------

Bundi havas trairan ĉefvojon, krome kuras al la urbego kvar aliaj vojoj. Stacidomo de Bundi situas rande laŭ fervoja linio Kota-Ĉitorgar. La plej proksima flughaveno funkcias en Ĝodpur.

Vidindaĵoj
----------

* pluraj preĝejoj
* fortikaĵo konstruita en 1354
* palaco, najbara kun la fortikaĵo
* kvarangula artefarita lago en la urbocentro
* festivaloj
* kvindeko da ŝtupaj putoj, unu el ili 46 metrojn profunda
* televida turo

Fontoj
------

* WikiTrans

* PalacoPalaco
* Televida turoTelevida turo


|  |  |
| --- | --- |
| Bibliotekoj | * PeEnEo: 814748
* GND: 4199737-2
* LCCN: n89100373
* VIAF: 153723996
* SUDOC: 179827014
* BNF: 14565894d
* NKC: ge850269
 |
**Nandjal,** laŭ telugua lingvo **నంద్యాల** estas municipa urbego, ankaŭ katolika diocezo kaj distrikta ĉefurbo de la samnoma distrikto Nandjal en subŝtato Andra-Pradeŝo, en suda Barato.

Templo en Nandjal

Geografio
---------

Nandjal situas en alteco 203 metrojn super la marnivelo. Kurnul troviĝas 62, Proddatur 81, Kadapa (urbo) 120, Tadipatri 125, Amaravatio 131, Nellore 199, Guntur 231, Mumbajo 715, Kolkato 1305, tutlanda ĉefurbo Delhio 1469 kilometrojn (aere) .

Katolika katedralo de Nandjal

Demografio
----------

En 2011 la populacio de Nandjal estis 211 424.

Historio
--------

La municipo estis establita en 1899 dum dominado de britoj. Tiam la ĉirkaŭaĵo kaj la urbo estis unuigitaj. En 1947 ĉesis la brita regado.

Ekonomio
--------

La areo ĉirkaŭanta Nandjal estas plejparte agrikultura. La urbego mem estas grava centro de industrio kaj agrikulturo. Oni minadas marmorojn. Ekzistas multaj rizmuelejoj kaj oleo- kaj kotonfabrikoj, krome oni produktas laktojn, sukojn, sukerojn.

Eduko
-----

En Nandjaj ne ekzistas altlerneja edukado.

Lingvoj
-------

La oficiala lingvo kaj plejparte uzata lingvo de Nandjal estas la telugua lingvo.

Religioj
--------

La ĉefa religio de Nandjal estas la hinduismo kun 64%, estas islamo kun (32.5%) kaj kristanismo (3%). Nandjal estas katolika diocezo.

Klimato
-------

Nandjal troviĝas en savana klimato (BSh). Jare pluvas averaĝe po 789 mm. Inter junio-oktobro pli ofte pluvas, inter decembro-aprilo apenaŭ pluvas. La averaĝa temperaturo varias inter 22-35 gradoj.

Trafiko
-------

Al Nandjal kuras 3 fervojaj linioj kaj vojoj (almenaŭ 5) el ĉiuj direktoj. Enurbe funkcias ankaŭ aŭtobusa stacidomo. La plej proksima flughaveno funkcias en Kurnul.

Vidindaĵoj
----------

* preĝejoj
* en la ĉirkaŭaĵo naŭ sanktaj temploj

Fontoj
------

* WikiTrans


|  |  |
| --- | --- |
| Portala ikono | Portalo pri Barato |
**Nandurbar,** marate **नंदुरबार** estas urbego, ankaŭ municipo en federacia ŝtato Barato, en subŝtato Maharaŝtro, en distrikto de la samnoma distrikto Nandurbar, kie ĝi estas la sidejo.

Geografio
---------

Nandurbar estas en averaĝa alteco de 210 m sur montetaro. La plej proksima rivero troviĝas 12, Dule 76, Malegaon 95, Ĝalgaon 144, Navsari 145, Vadodara 151, subŝtata ĉefurbo Mumbajo 306, tutlanda ĉefurbo Delhio 861, Kolkato 1462 kilometrojn (aere) .

Demografio
----------

Laŭ la censo en 2011 Nandurbar havis populacion de 111 037. La meza legoscio estas 72% (laŭ germana Vikipedio 88%).

Historio
--------

La historia nomo estis Rasika, baldaŭ Nandanagri laŭ la nomo de ĝia reĝo. La regiono inter 3 malsamaj regnoj apartenis al al diversaj regantoj. Inter 1818-1947 la britoj regis. En 1942 knabo perdis sian vivon pro pafo, ĉar li strebis por la sendependeco. Tiu ĉi distrikto estis establita en 1998, samtempe Nandurbar estis levita kiel sidejo.

Religioj
--------

En Nandurbar 74,3% de la loĝantoj estas hinduoj, 21,4% estas islamanoj, 2,1% estas ĝajnistoj, 0,9% kristanoj, budhanoj kaj sikoj formas malgrandajn minoritatojn.

Trafiko
-------

Nandurbar havas trairan fervojan linion. Vojoj kuras el ĉiuj direktoj.

Vidindaĵoj
----------

* pluraj preĝejoj, tamen plej ofte hinduaj temploj
**Henry Louis GEHRIG** (naskita **Heinrich Ludwig Gehrig**, 19-an de junio 1903 - 2-an de junio 1941) estis usona unua-bazulo kiu ludis dum 17 sezonojn en la Grandaj Ligoj de Basbalo (usone *Major League Baseball*, MLB) por la Novjorka teamo, la Jankioj, ekde 1923 ĝis 1939. Gehrig estis konata pro sia lerteco kiel batulo kaj por lia daŭro, kio gajnis al li sian alnomon "Ferĉevalo" (angle, *Iron Horse*).
Sep sinsekvaj fojoj oni nomis lin unu el la "ĉiosteluloj" (angle, *all-stars*) por ludo inter la du gajnintaj usonaj teamoj de la Amerika Ligo kaj de la Nacia Ligo; unufoje li estis la gajninto de la triobla krono; dufoje la Amerika Ligo nomis lin la plej elstara ludanto; kaj sesfoje li estis ano de ĉampionaj teamoj en la nordamerika sed tiel-nomita Monda Serio. Li havis karieran 0.340 trafaveraĝon, 0.632 bazaveraĝon, kaj 0.447 surbazaveraĝon. Li trafis 493 kvaropojn kaj produktis 1,995 poentojn. En 1939, li estis elektita al la Basbola Halo de Famuloj kaj estis la unua ludanto en la usonaj Grandaj Ligoj kies uniformnumero (4) estis retiriĝita de lia teamo.

* Kategorio Lou Gehrig en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 649994
* GND: 132273063
* LCCN: n78095624
* VIAF: 50383126
* ISNI: 0000 0001 1639 8429
* BNF: 16073879n
* MBA: 44e785e9-b73a-4154-b3b2-fce6619fa127
* NDL: 00620717
* NKC: xx0202415
* BNE: XX5596076
 |
Logomarca do sistema de pagamentos Pix. Um losango com as arestas arredondadas, de cor verde água, entrecruzado por uma letra "X" branca estilizada. À direita lê-se: "pix. powered by Banco Central"Markemblemo de Pix kreita de la Centra Banko en 2020
**Pix** estas brazila rimedo de tuja elektronika pago, malmultekoste kaj sekure. Ĝi estis oficiale lanĉita de Centra Banko de Brazilo la 5-an de oktobro 2020 kaj plene ekfunkciis la 16-an de novembro 2020. La nomo elektita fakte ne estas akronimo, Pix ne estas ĉifromono, kaj la koncernaj transakcioj estas efektivigitaj en brazila realo (R$) pere de la tiel nomata *Sistemo de Tujaj Pagoj*, portugala mallongigo SPI.

La ĉefaj ecoj de la sistemo estas la plena havebleco (24 horoj tage, 7 tagojn semajne, 365 tagojn jare), la rapideco de transakcioj preskaŭ tujaj (ĝis 10 sekundoj por ordinara bankoĝiro), la komforto de pagaj ebloj per teknikaĵoj kiel la QR-kodo, la sekureco, la malferma medio, la multeco de uzokazoj kaj ebloj, la agregita informo.

Per transakciaj ŝlosiloj, konata kiel Pix-ŝlosiloj, oni faciligas la aferon: ili estas uzataj por ligi la informojn de uzantoj al la banka ĝiro. Oni povas krei Pix-ŝlosilojn laŭ kvar specoj: CPF aŭ CNPJ, retpoŝta adreso, poŝtelefona numero kaj hazarda ŝlosilo farita de la sistemo. Necesas registri malsamajn ŝlosilojn por ĉiu konto, kiun la persono posedas, kiel ekzemple la CPF ĉe institucio A, retpoŝto ĉe institucio B aŭ telefona poŝtelefono ĉe institucio C, ne eblas uzi la CPF, la saman telefonnumeron aŭ retpoŝton en pli ol unu institucio. Fizikaj personoj povas krei ĝis kvin ŝlosilojn por ĉiu konto, dum juraj personoj povas krei ĝis dudek ŝlosilojn. Pagi al fizika persono per Pix estas senpaga ago.

Referencoj
----------

1. ↑   Informpaĝo de Pix sur la retejo de Centra Banko de Brazilo.
2. ↑   Centra Banko anticipos la lanĉon de Pix.
3. ↑   Tujaj pagoj, universo de ebloj.
4. ↑   Kio estas Pix?.

Eksteraj ligiloj
----------------

* Informpaĝo de Pix ĉe retejo de Centra Banko de Brazilo

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| v • d • rElektronikaj pagsistemoj |
| --- |
| Retpagiloj | Amazon Pay • Yandex Pay • PayPal • Google Checkout • Shopify • Payoneer • PayOnline • RBK Money • VK Pay • Prostir |
| Movtelefonaj pagiloj | Apple Pay • Google Pay • Samsung Pay • Huawei Pay • Mir Pay • SBP/SBP Pay • M-Pesa • WeChat Pay • Pix |
| Kun elektronika mono | WebMoney • YooMoney • Qiwi • Alipay • Skrill • Neteller • Perfect Money • OSON |
| Eksaj | E-gold • Liberty Reserve |

 |
situo
**Den Oever** estas malgranda vilaĝo 18 kilometrojn oriente de la urbo Den Helder en la provinco Norda Holando de Nederlando. La vilaĝo situas rekte ĉe la sudokcidenta finaĵo de la fermdigo, kiu transformis la maran golfon Ijsselmeer al granda lago. Den Oever estas parto de la komunumo *Wieringen* sur samnoma eksa insulo *Wieringen* en la nordoriento de la provinco Norda Holando. En 2006 en la vilaĝo vivis proksimume 2500 homoj.

la eksa historia kapelo de Den Oever, nun en la subĉiela muzeo *Zuiderzeemuseum* en Enkhuizen
haveno de *Den Oever*
Vidindaj en Den Oever estas la haveno, en 1960 restaŭrita, okangula historia ligna ventomuelejo *De Hoop* el la jaro 1654, pluraj historiaj bienejoj kaj ekde la jaro 2004 la "vikinga informa centro" „Vikinginformatiecentrum" (VIC), malgranda muzeo kiu anstataŭis la antaŭan "domon de la tero" (*Het Huis van de Aarde*) kaj celas informi pri la epoko kiam la vikingoj deponis siajn arĝentajn trezorojn sur la insulo. La eksa historia kapelo kun ligita gastejo de la loĝloko nun situas en la ĉubĉiela muzeo *Zuiderzeemuseum* en Enkhuizen.